CELEX: C2005/019/26
Language: el
Date: 2005-01-22 00:00:00
Title: Υπόθεση C-471/04: Αίτηση για την έκδοση προδικαστικής αποφάσεως, που υπέβαλε το Bundesfinanzhof με διάταξη της 14ης Ιουλίου 2004, στην υπόθεση Finanzamt Offenbach am Main-Land κατά Keller Holding GmbH

22.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/14
            
         Αίτηση για την έκδοση προδικαστικής αποφάσεως, που υπέβαλε το Bundesfinanzhof με διάταξη της 14ης Ιουλίου 2004, στην υπόθεση Finanzamt Offenbach am Main-Land κατά Keller Holding GmbH
   (Υπόθεση C-471/04)
   (2005/C 19/26)
   Γλώσσα διαδικασίας: η γερμανική
   Με διάταξη της 14ης Ιουλίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 5 Νοεμβρίου 2004, το Bundesfinanzhof, στο πλαίσιο της διαφοράς Finanzamt Offenbach am Main-Land κατά Keller Holding GmbH, η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Αντιβαίνει προς το άρθρο 52, σε συνδυασμό προς το άρθρο 58 της Συνθήκης για την ίδρυση της Ευρωπαϊκής Κοινότητας, και προς το άρθρο 73Β της Συνθήκης για την ίδρυση της Ευρωπαϊκής Κοινότητας το γεγονός ότι οι δαπάνες χρηματοδοτήσεως εταιρίας, οι οποίες, από οικονομικής απόψεως, συνδέονται άμεσα με τα μη φορολογητέα στην ημεδαπή κέρδη από τη συμμετοχή σε κεφαλαιουχική εταιρία, η οποία είναι εγκατεστημένη εντός άλλου κράτους μέλους, μπορούν να αφαιρεθούν ως λειτουργικές δαπάνες μόνον στο μέτρο που δεν διανέμονται αφορολόγητα κέρδη από τη συμμετοχή αυτή;